钦定古今图书集成/明伦汇编/氏族典/第092卷 > 《廖用贤尚友录》 > 于瑄
## 钦定古今图书集成/明伦汇编/氏族典/第092卷 > 《廖用贤尚友录》 > 于瑄

按《禹城县志》：瑄家世以耕为业，积谷千有馀石，悉贷
于贫民。值成化二十二年大祲，瑄召贷谷者，谓之曰：
“向者贷尔之谷，今不责尔偿矣。”取其券悉焚之。一日
夜行，值道傍有伏盗，俄起，闻瑄声，咸解散去。次夜叩
门，遗一豚肩，谢曰：“昨夜惊公，幸勿谴也。”后亦改行，不
复为盗。